ประกาศธนาคารแห่งประเทศไทยประกาศธนาคารแห่งประเทศไทยที่สนส. ๘/๒๕๕๐เรื่องการอนุญาตให้ธนาคารพาณิชย์ลงทุนในตราสาร Collateralized DebtObligation ๑.เหตุผลในการออกประกาศตามที่ธนาคารแห่งประเทศไทยได้ออกประกาศธนาคารแห่งประเทศไทยอนุญาตให้ธนาคารพาณิชย์สามารถลงทุนในตราสารCollateralized Debt Obligationได้ตั้งแต่ปี ๒๕๔๗โดยกำหนดหลักเกณฑ์และวิธีปฏิบัติในการลงทุนและบริหารความเสี่ยงที่เกี่ยวข้องไว้แล้วนั้นธนาคารแห่งประเทศไทยพิจารณาเห็นว่าในสภาวะที่ตลาดการเงินโลกมีความผันผวนเพิ่มมากขึ้นธนาคารพาณิชย์ไทยควรมีระบบบริหารความเสี่ยงที่รัดกุมเพื่อรองรับธุรกรรมที่กล่าวและมีการบันทึกบัญชีและการประเมินมูลค่ายุติธรรมของเงินลงทุนในตราสารดังกล่าวที่สอดคล้องกับมาตรฐานการบัญชีสากลธนาคารแห่งประเทศไทยจึงเห็นสมควรยกเลิกประกาศดังกล่าวโดยปรับปรุงมาเป็นประกาศฉบับนี้แทน๒.อำนาจตามกฎหมายอาศัยอำนาจตามความในมาตรา ๙ ทวิแห่งพระราชบัญญัติการธนาคารพาณิชย์ พ.ศ. ๒๕๐๕ ซึ่งแก้ไขเพิ่มเติมโดยพระราชบัญญัติการธนาคารพาณิชย์(ฉบับที่ ๒) พ.ศ. ๒๕๒๒ ธนาคารแห่งประเทศไทยอนุญาตให้ธนาคารพาณิชย์ลงทุนในตราสาร CollateralizedDebt Obligation ตามข้อกำหนดในประกาศนี้๓.ขอบเขตการบังคับใช้ประกาศนี้ให้ใช้บังคับกับธนาคารพาณิชย์ตามกฎหมายว่าด้วยการธนาคารพาณิชย์ทุกธนาคารยกเว้นธนาคารพาณิชย์เพื่อรายย่อย๔.เนื้อหาข้อ ๔.๑ให้ยกเลิกประกาศธนาคารแห่งประเทศไทยเรื่อง การอนุญาตให้ธนาคารพาณิชย์ลงทุนในตราสาร CollateralizedDebt Obligation ลงวันที่ ๒๕ สิงหาคม ๒๕๔๗ข้อ ๔.๒ ตราสาร CollateralizedDebt Obligation (CDO) หมายถึงตราสารที่ออกโดยนิติบุคคลเฉพาะกิจเพื่อการแปลงสินทรัพย์เป็นหลักทรัพย์ที่มีสินทรัพย์อ้างอิงกระจายตัวอยู่ในอุตสาหกรรมต่างประเภทหรือต่างภูมิภาคกัน และมีข้อตกลงว่าจะจ่ายคืนเงินต้นและผลตอบแทนทั้งหมดหรือบางส่วนให้กับผู้ทรงตราสารโดยอ้างอิงกับเงื่อนไขหรือเหตุการณ์ที่เกี่ยวกับความสามารถในการชำระหนี้(Credit Event) ของกลุ่มสินทรัพย์อ้างอิงที่กำหนดไว้คุณภาพของกลุ่มสินทรัพย์อ้างอิง และลำดับของสิทธิที่กำหนดไว้ในตราสารสำหรับสินทรัพย์อ้างอิงตามวรรคแรกอาจเป็นบัญชีลูกหนี้หรือตราสารหนี้ (Cashflow CDO)หรือเป็นการทำข้อตกลงรับประกันความเสี่ยงด้านเครดิต (SyntheticCDO) เช่น สัญญา Credit DefaultSwap โดยผู้ออกตราสาร CDO จะนำเงินที่ได้รับจากการออกขายตราสารไปลงทุนในพันธบัตรรัฐบาลหรือตราสารหนี้ชั้นดีก็ได้ข้อ ๔.๓ ธนาคารพาณิชย์จะลงทุนในตราสาร SyntheticCDO ได้ เฉพาะในกรณีที่นิติบุคคลเฉพาะกิจฯจะนำเงินที่ได้รับจากการออกขายตราสารดังกล่าวไปลงทุนในพันธบัตรรัฐบาลหรือตราสารหนี้ชั้นดีที่ได้รับการจัดอันดับความน่าเชื่อถือตั้งแต่ระดับAA หรือเทียบเท่าขึ้นไป จากสถาบันจัดอันดับความน่าเชื่อถือที่ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์หรือสถาบันจัดอันดับความน่าเชื่อถือที่ได้รับการยอมรับจากสากลในกรณีที่เป็นตราสารซึ่งออกขายในต่างประเทศข้อ ๔.๔ ก่อนตัดสินใจลงทุนในตราสาร CDOทุกครั้ง ให้ธนาคารพาณิชย์ประเมินมูลค่ายุติธรรมของการลงทุนในตราสาร CDOและการทำธุรกรรม Credit Linked Notes/DepositsFirst to DefaultCredit Linked Notes/DepositsProportionate Credit LinkedNotes/Deposits และธุรกรรมเงินฝากหรือเงินกู้ยืมที่มีอนุพันธ์แฝงที่ได้ทำไปแล้วก่อนหน้านี้ รวมถึงธุรกรรมที่ใช้ในการป้องกันความเสี่ยง (HedgingInstruments) สำหรับธุรกรรมตามที่กล่าวข้างต้น (ถ้ามี)[๑]หากมีผลขาดทุนสุทธิให้นำมาหักออกจากเงินกองทุนณ สิ้นงวดการบัญชีล่าสุดของธนาคารพาณิชย์ก่อนโดยเงินกองทุนที่ยังเหลืออยู่ต้องไม่ต่ำกว่าอัตราตามที่กฎหมายกำหนดและมีพียงพอที่จะรองรับธุรกรรมCDO ที่ต้องการจะลงทุนเพิ่ม มิฉะนั้นธนาคารพาณิชย์จะลงทุนในธุรกรรม CDO ดังกล่าวไม่ได้นอกจากนี้ธนาคารพาณิชย์จะต้องประเมินมูลค่ายุติธรรมของตราสาร CDO อย่างต่อเนื่อง[๒]และนำผลขาดทุนสุทธิจากการประเมินมูลค่าดังกล่าวมาหักออกจากเงินกองทุนณ สิ้นงวดการบัญชีล่าสุดของธนาคารพาณิชย์โดยผลขาดทุนสุทธิดังกล่าวให้รวมผลจากการประเมินมูลค่ายุติธรรมของธุรกรรม CreditLinked Notes/Deposits Firstto default Credit LinkedNotes/Deposits Proportionate CreditLinked Notes/Deposits และธุรกรรมเงินฝากหรือเงินกู้ยืมที่มีอนุพันธ์แฝงที่ได้ทำไปแล้วรวมถึงธุรกรรมที่ใช้ในการป้องกันความเสี่ยง(Hedging Instruments) สำหรับธุรกรรมตามที่กล่าวข้างต้น(ถ้ามี) มาคำนวณด้วยหากมีผลทำให้อัตราส่วนเงินกองทุนต่ำกว่าเกณฑ์ที่กฎหมายกำหนดธนาคารพาณิชย์จะต้องดำเนินการตามนโยบายและขั้นตอนการปฏิบัติที่ธนาคารพาณิชย์กำหนดเป็นลายลักษณ์อักษรโดยรวมถึงการรายงานต่อบุคคลที่เกี่ยวข้องตามระดับความรุนแรงของปัญหาและระยะเวลาในการดำเนินการด้วยโดยนโยบายที่กล่าวจะต้องอนุมัติโดยคณะกรรมการธนาคารสำหรับปัญหาที่รุนแรงจะต้องรายงานต่อคณะกรรมการธนาคารเพื่อพิจารณาสั่งการและแจ้งให้ ธปท. รับทราบถึงแนวทางการแก้ไขปัญหาด้วยข้อ ๔.๕ ห้ามมิให้ธนาคารพาณิชย์ลงทุนในตราสาร CDOที่มีสินทรัพย์อ้างอิงดังต่อไปนี้เว้นแต่ได้รับอนุญาตจากธนาคารแห่งประเทศไทยเป็นรายกรณี(๑) ลูกหนี้เงินให้กู้ยืมเพื่อซื้อหลักทรัพย์(บัญชีมาร์จิ้น)(๒)ตราสารที่นับเข้าเป็นเงินกองทุนของธนาคารพาณิชย์ผู้ลงทุน(๓) ตราสาร CDOข้อ ๔.๖ ธนาคารพาณิชย์ที่ประสงค์จะลงทุนในตราสาร CDOจะต้องลงทุนเฉพาะในตราสารที่ได้รับการจัดอันดับความน่าเชื่อถือตั้งแต่ระดับ BBBขึ้นไปหรือเทียบเท่าจากสถาบันจัดอันดับความน่าเชื่อถือที่ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์หรือสถาบันจัดอันดับความน่าเชื่อถือที่ได้รับการยอมรับจากสากลในกรณีที่เป็นตราสารซึ่งออกขายในต่างประเทศทั้งนี้ หากภายหลังตราสารดังกล่าวถูกลดอันดับความน่าเชื่อถือลงจนต่ำกว่าระดับ BBBธนาคารพาณิชย์จะสามารถถือตราสารต่อไปได้ต่อเมื่อได้รับความเห็นชอบจากคณะกรรมการธนาคารเท่านั้นโดยธนาคารพาณิชย์ต้องเก็บหลักฐานในการอนุมัติดังกล่าวไว้ให้ธนาคารแห่งประเทศไทยตรวจสอบด้วยข้อ ๔.๗ ธนาคารพาณิชย์ที่ลงทุนในตราสาร CDOจะต้องมีความรู้และความเข้าใจในลักษณะความเสี่ยงของสินทรัพย์อ้างอิงปัจจัยหลักที่จะมีผลกระทบต่อการเปลี่ยนแปลงมูลค่าของสินทรัพย์อ้างอิงประเภทต่างๆรวมทั้งจะต้องมีการวิเคราะห์แนวโน้มของปัจจัยความเสี่ยงที่กล่าวเพื่อรองรับการลงทุนในสินทรัพย์อ้างอิงนั้นทั้งในระยะสั้นและระยะยาวตลอดระยะเวลาการลงทุนตลอดจนการวิเคราะห์ความเสี่ยงที่เกิดขึ้นจากการที่สินทรัพย์อ้างอิงที่กล่าวกระจุกตัวในสินทรัพย์อ้างอิงประเภทใดประเภทหนึ่งหรือผู้ออกสินทรัพย์อ้างอิงรายใดรายหนึ่งหรืออุตสาหกรรมใดอุตสาหกรรมหนึ่งหรือภูมิภาคใดภูมิภาคหนึ่งด้วย นอกจากนี้หากสินทรัพย์อ้างอิงของตราสารนี้เป็น Structured FinanceSecurities เช่น Asset Backed Securities,Mortgage Backed Securitiesฯลฯธนาคารผู้ลงทุนก็ต้องมีความรู้และความเข้าใจในความเสี่ยงของสินทรัพย์อ้างอิงของ StructuredFinance Securities ด้วยข้อ ๔.๘ ให้ธนาคารพาณิชย์ลงทุนในตราสาร CDOที่ออกโดยนิติบุคคลเฉพาะกิจที่จัดตั้งขึ้นเพื่อทำธุรกรรม CDO ซึ่งมีถิ่นที่อยู่ทั้งในและนอกประเทศหรือคู่สัญญาที่ธนาคารแห่งประเทศไทยจะกำหนดเพิ่มเติมเท่านั้นข้อ ๔.๙ ธนาคารพาณิชย์จะต้องมีระบบการบริหารความเสี่ยงที่มีประสิทธิภาพและเหมาะสมและให้ถือปฏิบัติดังนี้(๑) คณะกรรมการธนาคารหรือคณะผู้บริหารที่มีอำนาจหน้าที่ความรับผิดชอบที่เกี่ยวข้องในประเทศหรือต่างประเทศในกรณีของสาขาธนาคารพาณิชย์ต่างประเทศจะต้องเข้าใจลักษณะของตราสารและความเสี่ยงที่เกี่ยวข้องและเป็นผู้กำหนดและอนุมัตินโยบาย และกลยุทธ์เกี่ยวกับการลงทุนและการบริหารความเสี่ยงอย่างชัดเจนเป็นลายลักษณ์อักษรโดยนโยบายและกลยุทธ์การลงทุนจะต้องระบุขอบเขตและประเภทของธุรกรรมที่สามารถลงทุนได้อย่างชัดเจนรวมทั้งเพดานขั้นสูงของการลงทุนซึ่งอาจแยกเป็นประเภทตามความเหมาะสมโดยจะต้องมีการวิเคราะห์ความเสี่ยงที่เกิดจากประเภทและโครงสร้างของธุรกรรม CDOที่อนุญาตให้ลงทุนอย่างละเอียดโดยให้ความสำคัญเป็นพิเศษกับโครงสร้างที่ไม่เป็นมาตรฐานหรือมีการ Leverage ความเสี่ยง เป็นต้นสำหรับนโยบายและกลยุทธ์การบริหารความเสี่ยงควรครอบคลุมถึงโครงสร้างการบริหารความเสี่ยง ผู้รับผิดชอบในแต่ละระดับขั้นระบบงานที่ใช้ในการบริหารความเสี่ยงการกำหนดเพดานความเสี่ยงต่างๆ เพื่อควบคุมความเสี่ยง เช่น Stoploss limit และ Limitที่เกี่ยวข้องกับการกระจุกตัวในทุกปัจจัยที่กล่าวในข้อ ๔.๗และการรายงานความเสี่ยงต่อคณะกรรมการธนาคารหรือคณะผู้บริหารที่มีอำนาจหน้าที่ความรับผิดชอบที่เกี่ยวข้องในประเทศหรือต่างประเทศในกรณีของสาขาธนาคารพาณิชย์ต่างประเทศอย่างสม่ำเสมอ ทั้งนี้การเปลี่ยนแปลงนโยบายและกลยุทธ์การลงทุนจะต้องได้รับความเห็นชอบจากคณะกรรมการธนาคารหรือคณะผู้บริหารที่มีอำนาจหน้าที่ความรับผิดชอบที่เกี่ยวข้องในประเทศหรือต่างประเทศในกรณีของสาขาธนาคารพาณิชย์ต่างประเทศก่อนทุกครั้ง(๒)คณะกรรมการย่อยและผู้บริหารระดับสูงที่ได้รับมอบหมายให้ดูแลการลงทุนดังกล่าวจะต้องมีความรู้ความเข้าใจในลักษณะของตราสารและความเสี่ยงที่เกี่ยวข้องเป็นอย่างดีและจะต้องเป็นผู้ควบคุมดูแลการลงทุนดังกล่าวตามนโยบายและกลยุทธ์ที่ได้รับความเห็นชอบอย่างใกล้ชิดโดยจะต้องให้ความสำคัญในการบริหารความเสี่ยงที่เกิดจากการลงทุน ทั้งนี้จะต้องจัดให้มีการวิเคราะห์ความเสี่ยงของธุรกรรมอย่างเป็นลายลักษณ์อักษรทุกครั้งก่อนการลงทุนสำหรับในกรณีที่เป็นธุรกรรมที่ยังไม่ได้รับอนุญาตหรือเกินกว่าที่ได้รับอนุญาตตาม(๑) นั้นจะต้องนำเสนอคณะกรรมการธนาคารหรือคณะผู้บริหารที่มีอำนาจหน้าที่ความรับผิดชอบที่เกี่ยวข้องในกรณีของสาขาธนาคารพาณิชย์ต่างประเทศเพื่อขออนุมัติก่อนการทำธุรกรรมทุกครั้ง(๓) ธนาคารพาณิชย์จะต้องกำหนดขั้นตอนการปฏิบัติในการลงทุนการบริหารความเสี่ยงที่เกี่ยวข้อง และการควบคุมภายในไว้อย่างละเอียด ชัดเจนและเป็นลายลักษณ์อักษร ทั้งนี้จะต้องกำหนดรายละเอียดของระบบที่ใช้ในการติดตามและควบคุมความเสี่ยงตั้งแต่กระบวนการในการวิเคราะห์ความเสี่ยงของสินทรัพย์อ้างอิง การติดตามความเสี่ยงซึ่งรวมถึงการทดสอบStress test ด้วยขั้นตอนการปฏิบัติกรณีที่เกิดการเปลี่ยนแปลงของปัจจัยต่างๆอาทิเช่น CDS spread หรืออันดับความน่าเชื่อถือเปลี่ยนแปลงไปในทิศทางที่เป็นผลเสียกับธนาคารพาณิชย์ขั้นตอนการปฏิบัติงานกรณี CDO ถูกปรับลดอันดับความน่าเชื่อถือรวมทั้งขั้นตอนการรายงานกรณีเกิดความเสียหายเกินกว่าเพดานที่กำหนดด้วย นอกจากนี้ขั้นตอนการปฏิบัติดังกล่าวจะต้องกำหนดระยะเวลาหรือความถี่ในการปฏิบัติแต่ละขั้นตอนด้วย(๔)ธนาคารพาณิชย์จะต้องมีหน่วยงานบริหารความเสี่ยง (Risk managementunit) ที่เป็นอิสระจากหน่วยงานที่ก่อให้เกิดความเสี่ยง เช่นหน่วยงานลงทุน ทั้งในด้านการจัดโครงสร้างองค์กรและในทางปฏิบัติโดยหน่วยงานดังกล่าวจะต้องมีบุคลากรที่มีความรู้ความเข้าใจ ระบบงานและเครื่องมือที่จะสามารถใช้ในการประเมิน ติดตาม ควบคุมตรวจสอบดูแลการบริหารความเสี่ยงโดยรวมของธนาคารพาณิชย์นั้นที่เกิดจากการทำธุรกรรม CDOได้อย่างมีประสิทธิภาพและประสิทธิผลและจะต้องมีการรายงานข้อมูลโดยตรงต่อคณะกรรมการธนาคารผ่านทางคณะกรรมการบริหารความเสี่ยงอย่างสม่ำเสมอสำหรับกรณีของสาขาธนาคารพาณิชย์ต่างประเทศหน่วยงานบริหารความเสี่ยงดังกล่าวอาจตั้งอยู่ในต่างประเทศก็ได้โดยจะต้องมีการรายงานให้ผู้รับผิดชอบในประเทศไทยที่ได้รับมอบหมายจากสำนักงานใหญ่ทราบอย่างสม่ำเสมอ(๕) ธนาคารพาณิชย์จะต้องมีบุคลากรที่มีความรู้ความเข้าใจ ความสามารถและประสบการณ์เพียงพอที่จะรองรับการลงทุนในตราสาร CDOอย่างมีประสิทธิภาพและครบวงจร ซึ่งครอบคลุมทั้ง Front office,Middle office และ Backoffice(๖)ธนาคารพาณิชย์จะต้องมีระบบควบคุมภายในและระบบการตรวจสอบที่สามารถรองรับการลงทุนดังกล่าวได้อย่างมีประสิทธิภาพเพียงพอและเหมาะสม มีระเบียบและวิธีปฏิบัติในการควบคุมภายในที่ชัดเจนและเป็นลายลักษณ์อักษรมีการกำหนดโครงสร้างการควบคุมและมีการแบ่งแยกหน้าที่อย่างเหมาะสมมีการตรวจสอบระบบควบคุมภายใน และการปฏิบัติตามมาตรการควบคุมภายในอย่างสม่ำเสมอและมีระบบข้อมูลเพื่อจัดทำรายงานการตรวจสอบเสนอต่อคณะกรรมการตรวจสอบหรือหน่วยงานที่ได้รับมอบหมายจากสำนักงานใหญ่ในกรณีของสาขาธนาคารพาณิชย์ต่างประเทศโดยหน่วยงานดังกล่าวอาจตั้งอยู่ในต่างประเทศก็ได้(๗)ธนาคารพาณิชย์จะต้องจัดเก็บหลักฐานในการลงทุนในตราสาร CDO ไว้ที่ธนาคารพาณิชย์เองโดยมีรายละเอียดของข้อมูลที่สำคัญ ได้แก่ วันที่ทำธุรกรรม ลักษณะและโครงสร้างของธุรกรรมรวมทั้งลักษณะพิเศษ (ถ้ามี) สินทรัพย์อ้างอิงทั้งหมดในกลุ่มสกุลเงินของสินทรัพย์อ้างอิงสกุลเงินของตราสาร ระดับความน่าเชื่อถือของตราสารจำนวนเงิน วันครบกำหนดของตราสารและจัดให้มีข้อมูลเกี่ยวกับระดับความน่าเชื่อถือของตราสารอย่างน้อยเป็นรายไตรมาสเป็นต้น เพื่อให้ธนาคารแห่งประเทศไทยตรวจสอบหรือจัดส่งสำเนาให้แก่ธนาคารแห่งประเทศไทยเมื่อมีการร้องขอข้อ ๔.๑๐ ธนาคารพาณิชย์จะต้องจัดทำระบบงานภายในเพื่อควบคุมดูแลไม่ให้ธนาคารพาณิชย์มีความเสี่ยงอันเกิดจากสินทรัพย์อ้างอิงรายใดรายหนึ่งเมื่อสิ้นวันหนึ่งๆเกินร้อยละ ๒๕ ของเงินกองทุนชั้นที่ ๑ ของธนาคารพาณิชย์นั้นสำหรับการคำนวณเงินลงทุนในสินทรัพย์อ้างอิงที่เกิดจากตราสาร CDOให้ใช้วิธีการ Proportionate เงินลงทุนในตราสารตามอัตราส่วนของสินทรัพย์อ้างอิงในกลุ่มและต้องมีหลักฐานไว้ให้ธนาคารแห่งประเทศไทยตรวจสอบหรือจัดส่งสำเนาให้แก่ธนาคารแห่งประเทศไทยเมื่อมีการร้องขอทั้งนี้ในการคำนวณจำนวนเงินลงทุนสูงสุดในสินทรัพย์อ้างอิงรายใดรายหนึ่งให้ธนาคารพาณิชย์นับเงินลงทุนในสินทรัพย์อ้างอิงที่เกิดจากการลงทุนในตราสาร CDOตามแนวทางการคำนวณที่กำหนดไว้ในวรรคแรกนั้นรวมเข้ากับธุรกรรมการให้สินเชื่อหรือลงทุนในกิจการ หรือก่อภาระผูกพันเพื่อบุคคลนั้นด้วยข้อ ๔.๑๑ การลงทุนในตราสาร CDOที่เกี่ยวข้องกับสกุลเงินตราต่างประเทศ หรือบุคคลที่มีถิ่นที่อยู่นอกประเทศจะต้องปฏิบัติตามกฎหมายและระเบียบควบคุมการแลกเปลี่ยนเงินหรือมาตรการป้องปรามการเก็งกำไรค่าเงินบาทของธนาคารแห่งประเทศไทยข้อ ๔.๑๒ ธนาคารพาณิชย์จะต้องจัดประเภทเงินลงทุนบันทึกบัญชี บันทึกการด้อยค่าและเปิดเผยข้อมูลการลงทุนในตราสาร CDOให้ถูกต้องตามมาตรฐานการบัญชีไทยในเรื่องที่เกี่ยวข้องอย่างเคร่งครัดซึ่งในขณะที่ยังไม่มีมาตรฐานการบัญชีดังกล่าว ให้ธนาคารพาณิชย์ปฏิบัติตามมาตรฐานบัญชีสากลโดยในเรื่องของการจัดประเภทเงินลงทุนและบันทึกบัญชีสำหรับตราสาร CDOสามารถสรุปได้ตามหลักเกณฑ์ที่กำหนดในเอกสารแนบ ๑ข้อ ๔.๑๓ ในการพิจารณาจัดประเภทเงินลงทุนและบันทึกบัญชีสำหรับตราสารCDO ตาม ๔.๑๒ นั้น จะต้องพิจารณาทั้งรูปแบบและเนื้อหาในสัญญาร่วมกับความตั้งใจและความสามารถในการลงทุนรวมทั้งจะต้องพิจารณาความสัมพันธ์อย่างใกล้ชิดของตราสารหลักและอนุพันธ์แฝงประกอบด้วยซึ่งธนาคารพาณิชย์จะต้องมีกระบวนการที่ใช้ในการพิจารณาจัดประเภทและบันทึกบัญชีตลอดจนจัดเก็บหลักฐานเอกสารต่างๆ ที่ใช้ประกอบการพิจารณาดังกล่าวไว้เพื่อให้ผู้สอบบัญชีและธนาคารแห่งประเทศไทยใช้ในการตรวจสอบหรือนำส่งเมื่อมีการร้องขอด้วยข้อ ๔.๑๔ ในการประเมินมูลค่ายุติธรรมที่จะใช้ในการบันทึกบัญชีธนาคารพาณิชย์จะต้องปฏิบัติตามมาตรฐานการบัญชีไทยที่เกี่ยวข้องซึ่งในขณะที่ยังไม่มีมาตรฐานการบัญชีดังกล่าวให้ธนาคารพาณิชย์ปฏิบัติตามมาตรฐานการบัญชีสากลโดยสามารถสรุปได้ตามหลักเกณฑ์ที่กำหนดในเอกสารแนบ ๒ นอกจากนี้ในกรณีธนาคารพาณิชย์ประเมินมูลค่ายุติธรรมโดยใช้เทคนิคการประเมินมูลค่า[๓]เทคนิคดังกล่าวจะต้องมีผู้เชี่ยวชาญที่เป็นอิสระให้การรับรองด้วยอนึ่งในกรณีที่ธนาคารแห่งประเทศไทยตรวจสอบวิธีการที่ใช้ในการประเมินมูลค่ายุติธรรมที่กล่าวแล้วพบว่าธนาคารพาณิชย์ยังถือปฏิบัติไม่รัดกุมหรือไม่มีประสิทธิภาพเพียงพอธนาคารแห่งประเทศไทยอาจพิจารณาสั่งการให้ดำเนินการเพิ่มเติมตามความเหมาะสมเป็นรายกรณีข้อ ๔.๑๕ สำหรับตราสาร CDO ที่ธนาคารพาณิชย์ได้ลงทุนไปก่อนที่ประกาศฉบับนี้มีผลบังคับใช้ให้เปลี่ยนการจัดประเภทเงินลงทุนและบันทึกบัญชีรวมทั้งประเมินมูลค่ายุติธรรมของตราสาร CDO ให้ถูกต้องตามข้อ๔.๑๒ - ๔.๑๔ ตั้งแต่งวดการบัญชีที่เริ่มในหรือหลังวันที่ ๑ มกราคม ๒๕๕๑ เป็นต้นไปสำหรับงวดบัญชี ๖ เดือนหลังที่สิ้นสุดในวันที่ ๓๑ ธันวาคม ๒๕๕๐ ให้ธนาคารพาณิชย์เปิดเผยข้อมูลการลงทุนในตราสารCDO รวมทั้งผลกระทบที่จะมีต่องบการเงินหรือเงินกองทุนตามหลักเกณฑ์ของประกาศนี้ในหมายเหตุประกอบงบการเงินด้วยข้อ ๔.๑๖ ธนาคารพาณิชย์ที่ลงทุนในตราสาร CDOจะต้องมีการรายงานตามแบบรายงานที่ธนาคารแห่งประเทศไทยกำหนดข้อ ๔.๑๗ ธนาคารแห่งประเทศไทยอาจมีความจำเป็นต้องพิจารณาเปลี่ยนแปลงเกณฑ์การอนุญาตให้ธนาคารพาณิชย์ลงทุนในตราสารCDO ในอนาคตตามความเหมาะสมรวมทั้งอาจมีความจำเป็นต้องพิจารณาสั่งการเพิ่มเติมตามความเหมาะสมในกรณีที่ธนาคารแห่งประเทศไทยตรวจสอบพบการถือปฏิบัติของธนาคารพาณิชย์ใดที่ไม่รัดกุมหรือไม่มีประสิทธิภาพเพียงพอ๕.[๔]วันเริ่มต้นการถือปฏิบัติประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๑๖ พฤศจิกายน พ.ศ. ๒๕๕๐ธาริษาวัฒนเกสผู้ว่าการธนาคารแห่งประเทศไทย[เอกสารแนบท้าย]๑.การจัดประเภทเงินลงทุนและบันทึกบัญชีสำหรับตราสาร CDO(เอกสารแนบ 1)๒.การประเมินมูลค่ายุติธรรมที่มีความน่าเชื่อถือ (เอกสารแนบ 2)(ดูข้อมูลจากภาพกฎหมาย)วัชศักดิ์/ผู้จัดทำ๒๖พฤศจิกายน ๒๕๕๐[๑] ธุรกรรมที่ใช้ในการป้องกันความเสี่ยงหมายถึง ธุรกรรมที่มี Risk Profile ในทางตรงกันข้ามกับฐานะที่มีอยู่ก่อนหรือเป็นธุรกรรมที่สามารถลดหรือจำกัดความเสี่ยงอย่างมีนัยต่อผลขาดทุนที่เกิดขึ้นกับฐานะของอนุพันธ์ทางการเงินที่มีอยู่ก่อนทั้งนี้ ธนาคารพาณิชย์จะต้องจัดทำเอกสารหลักฐานแสดงให้เห็นอย่างชัดเจนเพื่อให้ธปท. สามารถตรวจสอบได้[๒] กรณีที่ธนาคารพาณิชย์มีเงินลงทุนในธุรกรรมCDOCredit LinkedNotes/DepositsFirsttodefaultCreditLinkedNotes/DepositsProportionateCreditLinkedNotes/Depositsและธุรกรรมเงินฝากหรือเงินกู้ยืมที่มีอนุพันธ์แฝงเกินกว่าร้อยละ 1ของสินทรัพย์รวม ให้ทำการคำนวณผลกระทบที่กล่าวทุกสิ้นวัน สำหรับกรณีอื่นๆให้จัดทำอย่างน้อยทุกสิ้นเดือน[๓] เฉพาะกรณีที่ใช้วิธีการคิดลดกระแสเงินสด(Discounted cash flowanalysis) วิธีการหามูลค่า Option (OptionPricing Model) หรือเทคนิคการประเมินมูลค่าที่ใช้กันอย่างแพร่หลายระหว่างผู้เล่นในตลาด[๔] ราชกิจจานุเบกษาเล่ม ๑๒๔/ตอนพิเศษ ๑๘๒ ง/หน้า ๒๕/๒๒ พฤศจิกายน ๒๕๕๐